નવી હાઈસ્કૂલમાં દરરોજ 15 બાળકો એડમિશન લઈ રહ્યા છે. આ વિસ્તારમાં 30 પ્રાથમિક શાળાઓ અને 10 ઉચ્ચતર માધ્યમિક શાળાઓ આવેલી છે. જો કે મોટાભાગની શાળાઓ ગ્રાંટેડ કે સેલ્ફ ફાઈનાંસ સ્કૂલ છે. એટલે આ પ્રથમ સરકારી હાઈસ્કૂલ છે. ફૂડ સ્ટોલ ચલાવતા આયુબ શેખે દીકરા અકબરનું આ શાળામાં ધોરણ 10માં એડમિશન કરાવ્યું છે. આયુબ શેખે કહ્યું કે, “ખાનગી શાળામાં 8,000-15,000 રૂપિયા સુધીની ફી હોવાથી ત્રણેય બાળકોને ખાનગી શાળામાં ભણાવવાનું અઘરું છે. આ સરકારી શાળા શરૂ થતાં હવે હું મારા બાળકોને એમાં જ મૂકીશ.”